Andrey Bednyakov

Andrey Bednyakov (; d. 21 mart 1987, Mariupol, Ukrayna SSR, SSRİ) — ukraynalı artist və teleaparıcı, daha çox "Oryol i Reşka" () verilişinin aparıcısı kimi tanınmışdır.

 Bioqrafiya 
Andrey Bednyakov 21 mart 1987-ci ildə Ukrayna SSR-nin Mariupol şəhərində anadan olub. Məktəbi bitirəndən sonra üç il ərzində İliç adına Mariupol metallurgiya kombinatında elektrik işləyib. Zavodda işlədiyi müddətdə o, Xarkov daxili işlər universitetində qiyabi ali təhsil almışdır. Buranı bitirdikdən sonra Kiyevə köçüb. Ukrayna yüksək Şən və Hazırcavablar Klubu (KVN) liqasında çıxış edib.

2011-ci ildən 2013-cü ilədək "İnter" telekanalında yayımlanan "Oryol i Reşka" verilişinin aparıcılarından biri olub. 2012-ci ildə "Rjevski Napoleona qarşı" filmində epizodik rol oynamışdır.

"Большая разница" verilişinin Ukrayna versiyasının aktyorudur. Həmçinin "Звезданутые" və "Супергерои" parodiya şoularında da iştirak edib. 2014-cü ilin yanvar ayında Bednyakov və onun gələcək həyat yoldaşı Anastasiya Korotkaya "Oryol i Reşka" verilişini tərk ediblər və "Свидание со звездой" adlı yeni layihədə işləməyə başlayıblar. Bu verilişin ilk seriyası 2014-cü il yanvarın 13-də ekranlara çıxmışdır. Onlar həmçinin 2014-cü il yanvarın 26-da "Как фишка ляжет" adlı yeni layihədə aparıcı olublar, lakin layihənin ilk buraxılışından sonra yayımı dayandırılıb. Bednyakov 2014-cü ildə "Большой вопрос" layihəsində aparıcılardan biri olub, 2014-cü ilin sentyabrından isə "Пятница" (Rusiya) telekanalında yeni "Блокбастеры" və "Богачбедняк"  verilişlərinin aparıcısı olub.

2015-ci il fevralın 8-də Andrey Bednyakovun şoudakı digər həmkarları ilə birlikdə iştirak etdiyi "Орёл & решка" verilişinin yubiley, 10-cu mövsümün nümayişi başlayıb. 7 avqust 2015-ci ildə "Oryol i Reşka" yubiley mövsümünün ikinci hissəsi efirə çıxıb, Andrey yenidən aparıcılardan biri olub.

2015-ci il oktyabrın 30-dan səyahət haqqında olan "Верю — не верю" adlı yeni veriliş aparır.

 Filmoqrafiya 
 2012 — Rjevski Napoleona qarşı — epizod
 2015 — SOS, Şaxta Baba, və ya hər şey gerçəkləşəcək! — Radioaparıcı Qarik

 Televiziyada 
 Большая разница (Ukrayna) (2009—2012) — aktyor
 Орёл & решка (2011—2013, 2015, İnter, MTV, daha sonra — Пятница) — aparıcı (2-7, 10-11 mövsümlərində)
 Большие чувства (2013, Пятница) — aktyor
 Здравствуйте, я ваша Пятница! (2013, Пятница) — aparıcı
 Свидание со звездой (2013—2014, Пятница) — aparıcı (Anastasiya Korotkaya ilə birlikdə)
 Звезданутые (2013, Пятница) — aktyor
 Супергерои (2013, Пятница) — aktyor
 Как фишка ляжет (2014, Пятница) — aparıcı (Anastasiya Korotkaya ilə birlikdə; layihənin ilk buraxılışından sonra yayımı dayandırılıb)
 Большой вопрос (2014, 2015 (bir buraxılış), СТС) — aparıcılardan biri, proqramın daimi iştirakçısı
 БогачБедняк (2014, Пятница) — aparıcı
 Блокбастеры (2014, Пятница) — aparıcı (Anastasiya Korotkaya ilə birlikdə)
 Верю — не верю (2015-, Пятница) — aparıcı
 Проводник (2016, Пятница) — aparıcı
 X-Фактор (Украина) (2016, СТБ) — aparıcı

 Şəxsi həyatı 
Altı il Anastasiya Korotkaya ilə münasibətdə olub.Настя Короткая: Золотая карта выпадала мне три раза : 31 avqust 2014-cü ildə onlar evləniblər. 2015-ci il noyabrın 18-də cütlüyün qızları dünyaya gəlib.

 İstinadlar 

 Xarici keçidlər 

 Andrey Bednyakov Kinopoisk saytında

Kateqoriya:Mariupolda doğulanlar
Kateqoriya:Ukraynanın televiziya aparıcıları
Kateqoriya:Rusiyanın televiziya aparıcıları
Kateqoriya:XXI əsr aktyorları